WSR Kiss Pál Tamás szombati tapasztalatait vasárnap kamatoztatná - FormaNet Magazin
F1 Webber a Paralimpiáról, az F1 biztonságáról és...
Az olasz BVM Target Racing színeiben versenyző magyar Kiss Pál Tamás szombaton sikeresen teljesítette első versenyét a World Series by Renault 3,5 literes csúcskategóriájában, és noha a rajtot követően visszacsúszott a 23. helyre, ám utána érett vezetéssel, több szép előzést is bemutatva visszakapaszkodott a 19. helyre a leintésig.
"Utána bíztam benne, hogy fel tudok jönni, mert a tempóm úgy érzem, végig megvolt, de nagyon nehéz volt előzni, utólag mondta is a csapat, hogy rajtam és Vainión kívül nem is nagyon előzött senki más az egész verseny alatt. Az állítható hátsó szárny (DRS) sem könnyítette meg igazából az előzést, mivel az F1-gyel szemben itt a védekező versenyző is használhatja ezt a rendszert, összesen a verseny teljes ideje alatt 210 másodpercig, ezt kell beosztani. Vainióval jó csatát vívtam, de sokáig feltartott minket az előttünk haladó versenyző, így a végén már nem volt esélyem a 19. helynél feljebb kapaszkodni"- árulta el Tamás.
A WSR 3,5 literes géposztálya számára vasárnap reggel 9 óra 35 perckor, a második időmérő edzéssel folytatódik a hungaroringi hétvége programja.
A vasárnapi program a WSR 3.5 mezőnye számára:
9:35 – 10:05: 2. időmérő edzés
https://formanet.blog.hu/api/trackback/id/tr624778827